भजनावाला में संपूर्णा माता के मेले में उमड़ा जन सैलाब
मानोताग्राम पंचायत के भजनावाला की छावड़िया ढाणी में सोमवार को संपूर्णा माता का विशाल मेला भरा। मेले के दौरान कबड्डी, वॉलीबाल प्रतियोगिता कर ग्रामीणों में विशेष उत्साह देखने को मिला। भक्त रामस्वरूप छावड़ी ने सुबह ग्यारह बजे मां की ज्योत प्रज्ज्वलित कर मेले का शुभारंभ किया। संपूर्णा माता के मेले में रवां, रोजड़ा, कंकराय, शिमला, मांदरी, डुमोली, भरगड़ान की ढाणी सहित आस-पास गांवों के ग्रामीणों ने बड़ी संख्या में पहुंच कर माता के दरबार में धोक लगाकर परिवार के अमन चैन की प्रार्थना की। महिलाओं ने मेले में चांट का आनंद लिया।
awa_Deva hin_Deva